МАТЕРИЈАЛ ЗА УТВРЂИВАЊЕ ГРАДИВА ИЗ ГРАМАТИКЕ – СЛУЖБА РЕЧИ У РЕЧЕНИЦИ

ОДЕЉЕЊА 7/2

НАСТАВНИЦА: Биљана Пауновић

Реченица је мисао исказана речима.

Када речи ставимо у реченице и прилагодимо их једна другој оне добију своју службу.

 Независни реченични чланови: СУБЈЕКАТ И ПРЕДИКАТ

Сујекат може бити ГРАМАТИЧКИ (када је у номинативу) и ЛОГИЧКИ ( када је у генитиву, дативу или акузативу).

ГРАМАТИЧКИ СУБЈЕКАТ: МАША је данас отпутовала на море.

ЛОГИЧКИ СУБЈЕКАТ: МАШИ је данас рођендан.

Предикат може бити ГЛАГОЛСКИ И ИМЕНСКИ/ ПРОСТ И СЛОЖЕН;

ГЛАГОЛСКИ ПРЕДИКАТ: Маша ЈЕ ОТПУТОВАЛА на море.

ИМЕНСКИ ПРЕДИКАТ: Маша ЈЕ ВРЕДНА, ПОСЛУШНА И ОДАНА ДЕВОЈЧИЦА.

Предикат може бити и СЛОЖЕН и ПРОСТ.

СЛОЖЕН ПРЕДИКАТ СЕ САСТОЈИ ИЗ ВИШЕ ГЛАГОЛА( један је непотпун и он се допуњава другим глаголом: Маша МОРА да ОТПУТУЈЕ код баке. ( ово је сложен глаголски предикат) или се непотпун глагол допуњава са презентом пом.гл. БИТИ и неком ИМЕНСКОМ РЕЧИ(именица,заменица,придев или број): МОРА да БУДЕ ДОБАР.(сложен именски предикат);

ПРОСТ ПРЕДИКАТ СЕ САСТОЈИ ОД ЈЕДНОГ ГЛАГОЛА( који може бити и у комбинацији са помоћним глаголом) ; Маша ЈЕ данас ОТПУТОВАЛА код баке.

ЗАВИСНИ РЕЧЕНИЧНИ ЧЛАНОВИ:

АТРИБУТ, АПОЗИЦИЈА, АПОЗИТИВ, ( одређују субјекат или именицу )

ОБЈЕКАТ ( прави и неправи ), ПРИЛОШКЕ ОДРЕДБЕ ( за место, време, начин, узрок , меру) (одређују предикат)

Задаци:

У следећим реченицама, пошто их препишеш, подвуци све реченичне чланове и изнад напиши који су:

Плавокоса Маша је наставници Мири, преданој и вредној, написала песму у својој свесци.

Маша мора да уради све задатке у радној свесци.

Она је веома предана и одговорна особа.

Њему треба помоћи на часу математике.

Данима сам размишљао о Николи,бившем ђаку наше школе.

ПАЖЊА !!!

У РАДНОЈ СВЕСЦИ УРАДИТЕ ЗАДАТКЕ КОЈИ СЕ ОДНОСЕ НА СЛУЖБУ РЕЧИ У РЕЧЕНИЦИ.

ЗАДАЦИ СЕ НАЛАЗЕ НА СТРАНАМА: 60,61,62,63,64,65.и 67.